Oficialusis leidinys L 243 , 15/09/1999 p. 0012 - 0013



Komisijos sprendimas 1999 m. rugsėjo 10 d. iš dalies pakeičiantis Komisijos sprendimus 92/260/EEB ir 93/197/EEB dėl veterinarijos reikalavimų laikinai įvežant ir importuojant į Bendriją registruotus arklius iš Jungtinių Arabų Emyratų (pranešta dokumentu Nr. C(1999) 2795) (tekstas svarbus EEE) (1999/613/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1990 m. birželio 26 d. Tarybos direktyvą 90/426/EEB dėl veterinarijos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą [1], su paskutiniais pakeitimais, padarytais Austrijos, Suomijos ir Švedijos stojimo aktu, ypač į jos 15 straipsnio a punktą ir 16 straipsnį, (1) kadangi veterinarijos reikalavimai ir veterinarinis sertifikavimas laikinai įvežant ir importuojant į Bendriją registruotus arklius iš šalių, į kurių sąrašą įrašyti Jungtiniai Arabų Emyratai, yra nustatyti atitinkamai Komisijos sprendime 92/260/EEB [2] su paskutiniais pakeitimais, padarytais Sprendimu 1999/228/EB [3]; ir Komisijos sprendime 93/197/EEB [4] su paskutiniais pakeitimais, padarytais Sprendimu 1999/252/EB [5]; (2) kadangi po Komisijos antros veterinarinio patikrinimo misijos Jungtiniuose Arabų Emyratuose išaiškėjo, kad veterinarinės tarnybos gyvūnų sveikatos būklę ir, visų pirma, arklinių šeimos gyvūnų judėjimą ir jų sveikatos būklę pakankamai kontroliuoja; (3) kadangi Jungtiniai Arabų Emyratai nėra pranešę apie afrikinę arklių ligą, ir šioje šalyje vakcinacija nuo šios ligos yra uždrausta daugiau kaip metus; kadangi, be to, visoje šalies teritorijoje buvo atlikti serologiniai tyrimai ir valstybėms narėms bei Komisijai buvo pranešti teigiami jų rezultatai; (4) kadangi reikalavimai arklinių šeimos gyvūnų importui į šią šalį yra bent tiek pat griežti, kaip arklinių šeimos gyvūnų importui į Bendriją; kadangi dėl to šią šalį derėtų laikyti šalimi, kurioje mažai rizikuojama užsikrėsti afrikine arklių liga iš svetur; (5) kadangi veterinarijos reikalavimus ir veterinarinį sertifikavimą būtina priimti atsižvelgiant į atitinkamos trečiosios šalies gyvūnų sveikatos būklę; kadangi šiuo atveju ši nuostata taikoma tik registruotiems arkliams, kurie laikinai arba ilgam įvežami iš Jungtinių Arabų Emyratų; (6) kadangi būtina atitinkami iš dalies pakeisti Komisijos sprendimus 92/260/EEB ir 93/197/EEB; (7) kadangi šiame sprendime numatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Sprendimas 92/260/EEB iš dalies keičiamas taip: 1) II priedo E gyvūno sveikatos sertifikato III skyriaus d punkto pirma įtrauka pakeičiama taip: "— arba - siunčiančioje šalyje, atskyrimo centre (3) arba - Jungtiniuose Arabų Emyratuose (AE), paskirtose patalpose, oficialiai prižiūrimose veterinarijos tarnybos (3)". 2) II priedo E sveikatos sertifikato III skyriaus i punkto ketvirta įtrauka pakeičiama taip: "— afrikinės arklių ligos tyrimas, aprašytas Tarybos direktyvos 90/426/EEB D priede, arba - du kartus, tiriant kraujo mėginius, paimtus darant 21–30 dienų pertrauką, ……. (5) ir ……. (5), iš kurių antrąjį būtinai atliekant per 10 dienų, likusių iki eksportavimo (3), ir jų rezultatai turi būti neigiami, jeigu jis nebuvo paskiepytas (3) (4), arba nebuvo nustatyta antikūnių skaičiaus padidėjimo, jeigu jis buvo paskiepytas (3) (4) arba - vieną kartą, tiriant kraujo mėginį, paimtą per 10 dienų, likusių iki eksportavimo ……… (5), ir jo rezultatas turi būti neigiamas, jeigu jis bus siunčiamas iš Jungtinių Arabų Emyratų (AE) (3) (4);". 3) II priedo A, B, C, D ir E sveikatos sertifikatų III skyriaus d punkto paskutinėje įtraukoje trečiųjų šalių sąrašas pagal ISO šalies kodą papildomas įrašu "Jungtiniai Arabų Emyratai". 2 straipsnis Sprendimo 93/197/EEB II priedo E sveikatos sertifikato III skyrius iš dalies keičiamas taip: 1) d punktas pakeičiamas taip: "d) likus trims mėnesiams iki eksportavimo (arba nuo gimimo, jeigu ne vyresnis kaip trijų mėnesių, arba nuo įvežimo dienos, jeigu per praėjusius tris mėnesius buvo importuotas tiesiogiai iš Europos bendrijos) jis buvo laikomas siunčiančiosios šalies ūkyje, esančiame veterinarinės tarnybos priežiūroje, ir buvo laikomas patvirtintame atskyrimo centre, kuris apsaugotas nuo ligos sukėlėjus pernešančių vabzdžių, - likus 40 dienų iki išsiuntimo (3), arba - likus 30 dienų iki išsiuntimo iš Jungtinių Arabų Emyratų (AE) (3);". 2) k punktas pakeičiamas taip: "k) jam buvo atliktas afrikinės arklių ligos tyrimas, aprašytas Tarybos direktyvos 90/426/EEB D priede - du kartus, tiriant kraujo mėginius, paimtus darant 21–30 dienų pertrauką, ……. (4) ir ……. (4), iš kurių antrąjį būtinai atliekant per 10 dienų, likusių iki eksportavimo (3), ir jų rezultatai turi būti neigiami, jeigu jis nebuvo paskiepytas (3), arba nebuvo nustatyta antikūnių skaičiaus padidėjimo, jeigu jis buvo paskiepytas (3) arba - vieną kartą, tiriant kraujo mėginį, paimtą per 10 dienų, likusių iki išsiuntimo ……… (4), ir jo rezultatas turi būti neigiamas, jeigu jis bus siunčiamas iš Jungtinių Arabų Emyratų (AE) (3);". 3 straipsnis Šis sprendimas skirtas valstybėms narėms. Priimta Briuselyje, 1999 m. rugsėjo 10 d. Komisijos vardu Franz Fischler Komisijos narys [1] OL L 224, 1990 8 18, p. 42. [2] OL L 130, 1992 5 15, p. 67. [3] OL L 83, 1999 3 27, p. 77. [4] OL L 86, 1993 4 6, p. 16. [5] OL L 96, 1999 4 10, p. 31. --------------------------------------------------